આજે પણ માત્ર સૌરાષ્ટ્રની વાત કરીએ તો કોઇપણ દિશામાં જાઓ તો સંતની મઢુલી મળે અને નાનું મોટું અન્નક્ષેત્ર હોય, ક્યારેય કોઇ ભુખ્યું ના જાય તે પરંપરા અમારા સંતો નિભાવે છે. એ સંતો હોસ્પિટલ, શાળા, અન્નક્ષેત્ર, સંસ્કાર સુધારણા, નશામુક્તિનું કામ ચલાવે અને તેના માટે સંતો આજે પણ ભેખ ધરીને કામ કરે છે.ઉમરગામથી અંબાજી તરફ આદિવાસી પટ્ટી પર જાઓ તો ક્યાંકને ક્યાંક સંતો વિચરતા મળશે, તેમને પૂછીએ તે કહેશે કે અહીં હું 15 કે 20 વર્ષથી બેઠો છું, અને કામ શું કરે તો વ્યસન મુક્તિ, આદિવાસી ભાઇઓના સંતાનોને ભણાવવાનું કામ કરે, પરંતુ આપણી કમનસીબી છે કે, આ સંતો અને ઋષિમુનિઓની પરંપરામાં સેવાનો ઉત્તમ માર્ગ બતાવ્યો બતાવ્યો છે તેમની કમનસીબે ચર્ચા નથી થતી, પરંતુ સમય બદલાયો છે હમણા તમીળનાડુમાં એક પ્રયોગ થયો, તમીળનાડુનીસમાજિક સંસ્થાએ સંતો દ્વારા જે સેવા કાર્યો ચાલે છે તેનું પ્રદર્શન ગોઠવ્યું. લોકોની સામે મુકવામાં આવ્યું આપણા સંતો દ્વારા કરોડો બાળકોના શિક્ષણ અને સંસ્કારનું કામ ચાલે છે, ગરીબોને મફતમાં દવા મળે તે માટે અનેક હોસ્પિટલો ચાલે છે, દિકરી બચાવવાના કામ ચાલે છે, બધુ એક જગ્યાએ મુક્યું ત્યારે લોકોને આશ્ચર્ય થયું કે આપણી પાસે આટલી મોટી સંપત્તિ છે.